Smoliar Klevis
Klevis bol smoliar http://www.mackysos.sk/novinky
/atraktivny.klevis, už keď sa ocitol prvýkrát u nás v DO. Všetci jeho súrodenci už boli dávno v nových domovoch, no on stále ostával. Do dočasky sa dostal ako 2 týždňový drobček http://www.mackysos.sk/novinky /novy.prijem.z.hnuste aj so svojou maminou a v dočaske aj vyrástol
Nechápali sme vtedy, prečo sa nikdy naňho neusmialo šťastie. Bol http://www.mackysos.sk/novinky
/klevis povahou úžasný, krásny, zdravý....
O to viac sme sa potešili, keď sa na Kleviska konečne šťastie usmialo a prišla si pre neho jeho nová panička a v novom domove na neho dokonca čakala kamarátka (tiež z OZ MačkySOS, len z depozitu z BA), do ktorej sa ihneď Klevisko zaľúbil a vytvorili nerozlučný pár.
Jeho šťastie však netrvalo ani rok. Klevis opäť hľadá domov !!!!. Bohužiaľ, priateľ Klevisovej majiteľky má astmu a keďže plánujú spoločné bývanie ,Klevis a druhá mačička si musia hľadať nový domov. A my zisťujeme, že tak ako u ľudí, aj u mačiek zrejme platí, že niektorí proste ostanú smoliarmi, že toho šťastia im bolo nadelené menej, než iným, že im zrejme nie je súdené tešiť sa z domova, byť niekde milovaní navždy a mať svoje bezpečné miesto.
A my stojíme pred situáciou, kedy namiesto mačiatok, ktoré teraz prichádzajú na svet tam vonku, hľadáme domov dospelým mačkám, vracajúcim sa z adopcií.
Klevisa si stiahneme nazad a druhá mačička sa vracia do bratislavkého depozitu, niet miestečka pre oboch a touto cestou apelujeme na Vás, či by ste si ich niekto neadoptoval oboch a spolu. Pretrhnite niť smoly a nech už konečne si žijú šťastný spoločný život.
Klevis je neposedný huncút a verný strážca. Všade ide za človekom, kontroluje každý jeden jeho krok. Vždy pekne pred dverami, dokonca aj keď idete na WC. Keď prídete domov z práce, už vie, že máte prísť a čaká Vás pri dverách. Je to z polovice psík. Začnete ho hladkať a on sa hneď prevráti na chrbát a čaká kým ho celého nevyškrabkáte. Má najradšej malé loptičky, alebo myšky, ktoré si chytí do papuľky a behá s nimi po celom byte. Najradšej spinká na človeku.
Je veľmi hravý a vie si veľmi elegantne vynútiť vašu pozornosť. Druhá cicuška je tiež bezproblémová. Ak sa nepodarí spoločná adopcia, Klevis si hľadá domov tam, kde už mačku majú, mačacia spoločnosť mu bude chýbať .
Klevis je odčervený, očkovaný, testovaný na FiV/FeLV, kastrovaný.
Domov hľadá len v interiéri. Dovoz po dohode možný. Nachádza sa v BA.
Za krásne fotky ďakujeme Ali Ellyz.
05.06.2017